CELEX: 62014TN0053
Language: et
Date: 2014-01-20 00:00:00
Title: Kohtuasi T-53/14: 20. jaanuaril 2014 esitatud hagi – Ludwig-Bölkow-Systemtechnik versus komisjon

28.4.2014   
            
            
               ET
            
            
               Euroopa Liidu Teataja
            
            
               C 129/23
            
         20. jaanuaril 2014 esitatud hagi – Ludwig-Bölkow-Systemtechnik versus komisjon
   (Kohtuasi T-53/14)
   2014/C 129/30
   Kohtumenetluse keel: saksa
   
      Pooled
   
   
      Hageja: Ludwig-Bölkow-Systemtechnik GmbH (Ottobrunn, Saksamaa) (esindajad: advokaadid M. Núñez Müller ja T. Becker)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et komisjoni ja muu hulgas hageja vahel sõlmitud lepingute SES6-CT-2004-502596 (HyWays), SES6-CT-2005-019813 (HyApproval) ja SES6-CT-2005-513542 (HarmonHy) raames on hageja arvutanud oma projektikulud vastavalt kohaldatavatele lepingusätetele, eelkõige vastavalt üldtingimuste artiklile II.19, ning et komisjon on seega rikkunud oma lepingulisi kohustusi, kui ta võlateadetes nr 3 241 314 522 ja 3 241 315 423 (HyWays), nr 3 241 314 527 ja 3 241 314 526 (HyApproval) ning nr 3 241 314 519 ja 3 241 313 756 (HarmonHy) arvutas hageja projektikulud hageja andmetest erinevalt;
            
         
               —
            
            
               tuvastada, et hageja sai lepingu SES6-CT-2004-502596 (HyWays) raames ühenduselt rahalist toetust üksnes 495 269,48 eurot ning et komisjon lähtus oma võlateadetes nr 3 241 314 522 ja 3241315423 alusetult sellest, et hagejale maksti rahalist toetust 604 240,79 euro ulatuses;
            
         
               —
            
            
               tuvastada, et lepingu SES-CT-2005-019813 (HyApproval) raames komisjoni poolt 15. juuli 2011. aasta Final Audit Reporti alusel juhtimiskulude (Management (MGT)) asemel teadusuuringute kuludeks (Research (RTD)) klassifitseeritud kulud on tegelikult juhtimiskulud;
            
         
               —
            
            
               tuvastada, et hageja ei ole kohustatud eespool mainitud lepingute raames vastavalt üldtingimuste artiklile II.30 kahju hüvitama (liquidated damages);
            
         
               —
            
            
               tuvastada, et komisjon koostas eespool mainitud võlateated alusetult, välja arvatud 1 323,02 euro suurune summa võlateates nr 3 241 314 523 (HyWays), 3 870,02 euro suurune summa võlateates nr 3 241 314 527 (HyApproval) ning 16 868,66 euro suurune summa võlateates nr 3 241 314 519 (HarmonHy) ning et hageja ei võlgne komisjonile võlateadetes nimetatud summasid, välja arvatud siin toodud summad;
            
         
               —
            
            
               mõista kohtkulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide
               Esiteks väidab hageja, et ta kasutas projektikulude arvutamisel meetodit, mis on kooskõlas vaidlusaluste lepingute üldtingimuste artikliga II.19. Seetõttu on ta seisukohal, et komisjonil ei olnud õigust tema kasutatud projektikulude arvutamise meetodit kahtluse alla seada ega vaidlusaluste võlateadete koostamisel teistsugust arvutusmeetodit kasutada.
            
         
               2.
            
            
               Teine väide
               Siinkohal väidab hageja, et ta sai projekti HyWays raames rahalist toetust üksnes 495 269,48 euro ulatuses. Seega lähtus komisjon võlateates alusetult sellest, et hagejale maksti rahalist toetust 604 240,79 euro ulatuses.
            
         
               3.
            
            
               Kolmas väide
               Kolmandaks väidab hageja, et projekti HyApproval raames klassifitseeris komisjon teatud kulud alusetult juhtimiskulude (management) asemel teadusuuringute (research) kuludeks.
            
         
               4.
            
            
               Neljas väide
               Siinkohal väidab hageja, et komisjonil ei ole õigust nõuda temalt kahju hüvitamist vaidlusaluste lepingute üldtingimuste artikli II.30 alusel.